DOD รายได้ขายลด-ตั้งด้อยค่าเลิกบริษัทย่อย ฉุดงบปี 65 พลิกขาดทุน 398 ลบ.
DOD งบปี 65 พลิกขาดทุน 398 ลบ. จากปีก่อนกำไร 49.79 ลบ. เหตุรายได้ขายลด หลังปรับฐานลูกค้าใหม่-ตั้งสำรองด้อยค่าเลิกบริษัทย่อย
DOD งบปี 65 พลิกขาดทุน 398 ลบ. จากปีก่อนกำไร 49.79 ลบ. เหตุรายได้ขายลด หลังปรับฐานลูกค้าใหม่-ด้อยค่ายกเลิกบริษัทย่อย
22 ก.พ. 2566

บริษัท ดีโอดี ไบโอเทค จำกัด (มหาชน) หรือ DOD รายงานผลการดำเนินงานงวดปี 65 สิ้นสุดวันที่ 31 ธ.ค.66 ดังนี้

โดยบริษัทฯ รายได้จากการขายในปี 2565 จำนวน 537.16 ล้านบาท ลดลง 478.16 ล้านบาท หรือลดลงในอัตราร้อยละ 47.09 เทียบกับปี 2564 เนื่องจากบริษัทมีการปรับเปลี่ยนฐานลูกค้าเพื่อกระจายความเสี่ยงในการขาย อีกทั้งและการตั้งสํารองผลขาดทุนจากการด้อยค่าสินทรัพย์ทางการเงิน
ทั้งนี้บริษัทมีขาดทุนจากการดําเนินงานที่ยกเลิกในปี 2565 จำนวน 60.03 ล้านบาท ลดลงจากปี 64 ที่มีผลขาดทุนฯ จำนวน 213.71 ล้านบาท เนื่องจากบริษัทย่อยสองแห่งได้หยุดดําเนินงานแล้ว และในกรณีที่บริษัทย่อยแห่งหนึ่งไม่สามารถดำรงเงื่อนไขทางการเงินได้นั้น ยังไม่ส่งผลให้ทางธนาคารเรียกคืนเงินกู้ยืมทั้งจำนวนแต่อย่างใด เนื่องจากบริษัทย่อยยังคงจ่ายชําระตรงตามงวด
อย่างไรก็ตามหากธนาคารมีการเรียกคืนเงินกู้ยืมดังกล่าวบริษัทย่อยยังมีกระแสเงินเพียงพอต่อการชําระหนี้ได้ทั้งจำนวน และในส่วนความคืบหน้าการติดตามเงินให้กู้แก่บริษัทย่อยทั้งสองแห่งที่ได้หยุดดําเนินงานแล้ว มีรายละเอียดดังนี้
บริษัท อัลทิมา ไลฟ์ จํากัด มีเงินให้กู้ยืมคงค้าง 1 ล้านบาท ซึ่งได้พิจารณาตั้งค่าเผื่อหนี้สงสัยจะสูญแล้วทั้งจำนวน ปัจจุบันบริษัท อัลทิมา ไลฟ์ จํากัด อยู่ภายใต้คำสั่งศาลล้มละลาย
บริษัท พีซีซีเอ แล็บบอราเทอรี่ จํากัด มีเงินให้กู้ยืมคงค้าง 277 ล้านบาท ซึ่งได้พิจารณาตั้งค่าเผื่อหนี้สงสัยจะสูญแล้วทั้งจำนวน บริษัทจะมีการเรียกคืนเงินให้กู้เมื่อ บริษัท พีซีซีเอ แล็บบอราเทอรี่ จํากัด สามารถจําหน่ายสินทรัพย์ถาวรที่แสดงอยู่ในงบการเงินได้